Таксама праектам Кодэкса прадугледжана рэгламентацыя парадку правядзення класіфікацыі фільмаў (замест наяўнай сёння дзяржрэгістрацыі) і вядзенне дзяржаўнага рэгістра фільмаў. Згодна з праектам гэтыя функцыі будзе ажыццяўляць Міністэрства культуры або арганізацыя, упаўнаважаная названым ведамствам. У дадзеным выпадку гаворка ідзе пра тое, што індэксы, якія цяпер прысвойваюцца фільму, будуць замененыя ўзроставымі катэгорыямі (“12+”, “16+” і гэтак далей). Адначасова кодэксам прадугледжана, што крытэрыі аднясення фільмаў да канкрэтных узроставых катэгорый усталёўваюцца Міністэрствам культуры.